b'\n_START_ARTICLE_\nBobby Joliat\n_START_SECTION_\nKariera\n_START_PARAGRAPH_\nJoliat je za\xc4\x8del igrati hokej na ledu leta 1916. Tedaj je oblekel dres amaterskega mo\xc5\xa1tva Ottawa Grand Trunk, ki je igralo v ligi Ottawa City Hockey League. Sezono 1917/18 je prebil v drugi OCHL ekipi, ekipi Ottawa Aberdeens, zatem pa je tri sezone igral v mo\xc5\xa1tvu Ottawa New Edinburghs, \xc5\xa1e enem OCHL mo\xc5\xa1tvu. Po kratkem premoru in igranju za mo\xc5\xa1tvo Iroquis Falls Papermakers v sezoni 1920/21 je naslednji dve sezoni znova nastopal za ekipo Ottawa New Edinburghs._NEWLINE_Leta 1923 je prestopil v OCHL mo\xc5\xa1tvo Hull Volants, kot prost igralec je nato v sezoni 1924/25 igral za NHL mo\xc5\xa1tvo Montreal Canadiens. Sredi sezone je nato prestopil v amatersko ligo United States Amateur Hockey Association in mo\xc5\xa1tvo Boston Maples. Po \xc5\xa1tiriletni odsotnosti z ledenih ploskev je leta 1929 okrepil OCHL mo\xc5\xa1tvo Ottawa Shamrocks in zanj igral do upokojitve naslednje leto.'